
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1838 

5 Οκτωβρίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός φαρμακευτικού ιδιοσκευάσματος που 
εμπίπτει στις διατάξεις του Ν. 1729/87 όπως τρο¬ 
ποποιήθηκε και συμπληρώθηκε με το Ν. 2161/93.. 1 

Σύσταση αμιγούς δημοτικής επιχείρησης στο Δήμο 
Αρτέμιδος Ν. Αττικής με την επωνυμία «Δημοτική 

Συγκοινωνία Αρτέμιδος». 2 

Σύσταση αμιγούς Δημοτικής Επιχείρησης στο Δήμο 
Μηλεών Ν. Μαγνησίας με την επωνυμία «Δημοτικός 
Οργανισμός Υγείας Πρόνοιας Κοινωνικών Θεμά¬ 
των» (ΔΟΥΚΘ). 3 

Σύσταση ίδιου Νομικού Προσώπου με την επωνυμία 
«ΠΑΙΔΙΚΟΣ ΣΤΑΘΜΟΣ Δ.Δ. ΦΗΚΗΣ - ΔΗΜΟΥ ΠΙΑ- 

ΛΕΙΩΝ» Ν. Τρικάλων. 4 

Κατάργηση Πολιτιστικού Οργανισμού Κοινότητας Κα- 

στανέας Ν. Τ ρικάλων. 5 

Σύσταση ίδιου Νομικού Προσώπου στο Δήμο Καστα¬ 
νιάς Ν. Τρικάλων με την επωνυμία «ΠΟΛΙΤΙΣΤΙΚΟΣ 

ΟΡΓΑΝΙΣΜΟΣ ΔΗΜΟΥ ΚΑΣΤΑΝΙΑΣ». 6 

Σύσταση Σχολικής Επιτροπής Γυμνασίου - Λυκείου 
στο Δημοτικό Διαμέρισμα ΑΡΦΑΡΩΝ του Δήμου 

ΑΡΦΑΡΩΝ Νομού Μεσσηνίας. 7 

Σύσταση - Συγκρότηση Κοινού Υπηρεσιακού Συμβου¬ 
λίου υπαλλήλων Ν.Π.Δ.Δ. Νομού Κέρκυρας. 8 

Τροποποίηση συστατικής πράξης του Νομικού Προ¬ 
σώπου «ΚΟΙΝΟΤΙΚΗ ΒΙΒΛΙΟΘΗΚΗ ΓΕΡΑΚΑΡΙΟΥ». 9 

Μεταβίβαση της άδειας ίδρυσης και λειτουργίας της 
Μικτής ιδιωτικής κλινικής «ΘΕΟΜΗΤΩΡ». 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 27/3.5.1999 απόφασης 
Κοινοτικού Συμβουλίου Αλέας Ν. Αργολίδας. 11 


ΑΠΟΦΑΣΕΙ Σ 

Αριθ. Α7β/5657 οικ. (1) 

Καθορισμός φαρμακευτικού ιδιοσκευάσματος που εμπί¬ 
πτει στις διατάξεις τουο Ν. 1729/87 όπως τροποποιή¬ 
θηκε και συμπληρώθηκε με το Ν. 2161/93. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 4τουΝ. 1729/87 και του άρ¬ 


θρου 12του Ν. 2161/93 καθώς και του Ν. 5539/32. 

2. Την αριθμ. Α6β/6543/88 Υπ. Απόφαση «Καθορισμός 
όρων και προϋποθέσεων της διάθεσης των ουσιών του 
άρθρου 4 του Ν. 1729/87». 

3. Την Κοινή Υπουργική Απόφαση αριθμ. Α7β/4878/ 
4.8.99 «Μεταφορά ουσίας από τον Γ στον Πίνακα Β' του 
Ν. 1729/87». 

4. Την γνωμοδότηση της Επιτροπής Ναρκωτικών συνε¬ 
δρία αριθμ. 2/28.6.99. 

5. Την αριθμ. Δ3α/5803/13.11.98 απόφαση ανάθεσης 
αρμοδιοτήτων στους Υφυπουργούς Υγείας και Πρόνοι¬ 
ας, αποφασίζουμε: 

Την υπαγωγή στον Πίνακα Β' του άρθρου 4 του Ν. 
1729/87 του φαρμακευτικού ιδιοσκευάσματος ΟΒΙΑΑΜ 
που περιέχει την ουσία ΑΛΦΑΚΕΤΥΛΟΜΕΘΑΔΟΛΗ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 1999 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 

-♦- 

Αριθ. 08/ΔΤΑ/ΟΙΚ 17818 (2) 

Σύσταση αμιγούς δημοτικής επιχείρησης με την επωνυ¬ 
μία “Δημοτική Συγκοινωνία Αρτέμιδος". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη 

Ι.Τις διατάξεις των άρθρων 277 έως και 284, 287, 291, 
και 304 του Π.Δ. 410/95 

2. Τις διατάξεις του άρθρου 29Ατου Νόμου 1558/85 που 
προστέθηκε με το άρθρο 27 του Ν. 2081 /92 σχετικά με την 
υποχρέωση αναγραφής κάλυψη δαπάνης που συνεπάγε¬ 
ται η έκδοση κάθε κανονιστικής διάταξης 

3. Τις διατάξεις του Ν. 2503/97 Διοίκηση Οργάνωση Στε- 
λέχωσητης Περιφέρειας ρύθμιση θεμάτων γιατηντοπική 
αυτοδιοίκηση και άλλες διατάξεις (ΦΕΚ 107/Α/30.5.97) 

4. Την αρ. 08/ΔΤΑ/οικ. 2509/10-10-97 απόφαση του Γενι¬ 
κού Γραμματέα Περιφέρειας Αττικής 

δ.Την αρ. 4/99 απόφαση του Δημοτικού Συμβουλίου του 
Δήμου Αρτέμιδος, αποφασίζουμε: 

1 .Σύσταση-Επωνυμία 

Συστήνεται στο Δήμο Αρτέμιδος του Νόμου Αττικής αμι¬ 
γής δημοτική επιχείρηση με την επωνυμία "Δημοτική Συ- 

γκοινωνία Αρτέμιδος" ως ίδιο νομικό πρόσωπο ιδιωτικού 
Δικαίου το οποίο διέπεται από τις σχετικές διατάξεις των 
άρθρων του Π.Δ. 410/95 

2. Σκοπός της επιχείρησης είναι: 

α) Η διαφύλαξη του φυσικού περιβάλλοντος με την ταυ¬ 
τόχρονη ελάττωση των εκπεμπομένων ρύπων στο κέντρο 
της πόλης από την ελαττωμένη κίνηση των ιδιωτικών αυ¬ 
τοκινήτων 

β) Η αποσυμφόρηση των κεντρικών οδικών αρτηριών 
από θέσεις στάθμευσης 

γ) Η εξυπηρέτηση των κατοίκων με λεωφορεία που θα 
εκτελούν δρομολόγια τοπικά 
δ) Η δημιουργία προγραμμάτων ή η παροχή υπηρεσιών 
για την εξυπηρέτηση των δημοτών 
ε)Η ανάπτυξη δραστηριοτήτων που στοχεύουν στην 
πραγματοποίηση εσόδων 

στ) Η συνεργασία,η εξαγορά ή συμμετοχή με υφιστά¬ 
μενες επιχειρήσεις ή οργανισμούς με παρεμφερείς σκο¬ 
πούς 

ζ) Η διαφήμιση των επαγγελματιών της περιοχής του 
Δήμου καθώς και άλλων, μέσα από τις δραστηριότητες 
της επιχείρησης 

η) Η μίσθωση ή η αγορά οχημάτων όταν δεν επαρκούν 
τα υπάρχοντα οχήματα 

3. Διοίκηση 

Η Δημοτική Συγκοινωνία διοικείται από επταμελές (7) 
Διοικητικό Συμβούλιο,που τα μέλη του ορίζονται μαζί με 
του αναπληρωτές τους από το Δημοτικό Συμβούλιο και 
αποτελείται από: 

α. Τον Πρόεδρο που είναι ο Δήμαρχος ή οποιοδήποτε 
άλλο μέλος, αιρετό ή μη, που ορίζεται με απόφαση του 
Δημοτικού Συμβουλίου, 
β. Δύο (2) Δημοτικούς Συμβούλους 
γ. Έναν εκπρόσωπο κοινωνικού φορέα της περιοχής 
δ. Τρεις (3) Δημότες ή κατοίκους του Δήμου που έχουνπεί- 
ρα ή γνώσεις σχετικές με το αντικείμενο της επιχείρησης. 

Στην περίπτωση που η επιχείρηση απασχολεί περισσό¬ 
τερους από είκοσι (20) εργαζομένους στο Διοικητικό Συμ¬ 
βούλιο ορίζεται και ένας εκπρόσωπος των εργαζομένων 
(χωρίς αλλαγή συστατικής πράξης ), ο οποίος καταλαμ¬ 
βάνει την θέση ενός δημότη ή κατοίκου μέλους του Διοι¬ 
κητικού Συμβουλίου της επιχείρησης. 

Η θητεία του Διοικητικού Συμβουλίου είναι διετής και 
πάντως λήγει με την θητεία του Δημοτικού Συμβουλίου. 
Το Διοικητικό Συμβούλιο θα ασκεί τα καθήκοντα του, μέ¬ 
χρι του διορισμού νέου Διοικητικού Συμβουλίου. 

4. Πόροι-Περιουσία -Κεφάλαιο 

Πόροι της επιχείρησης είναι τα έσοδα από την άσκηση 
των δραστηριοτήτων της συνολικά σε όλους του τομείς, 
καθώς και οι πρόσοδοι από την τυχόν απόκτηση περιου¬ 
σιακών στοιχείων, δάνεια, κληρονομιές, εισφορές, δωρε¬ 
ές και λοιπές επιχορηγήσεις. 

Ο Δήμος διαθέτει στην επιχείρηση του χρηματικό ποσό 
των έξι εκατομμυρίων (6.000.000) δρχ. για κεφάλαιο κίνη¬ 
σης. 

5. Έδρα 

Έδρα της επιχείρησης είναι ή πόλη της Αρτέμιδος του 
Νομού Αττικής. 

6. Διάρκεια 

Είναι 99 χρόνια από την δημοσίευση της απόφασης 
στην Εφημερίδα της Κυβερνήσεως. 

/.Διάλυση 

Η επιχείρηση διαλύεται με απόφαση του Δημοτικού 


Συμβουλίου που λαμβάνεται με την απόλυτη πλειοψηφία 
του συνόλου των μελών του και 

α. Όταν λήξει χωρίς να παραταθεί η διάρκεια της Επι¬ 
χείρησης 

β. Σε περίπτωση πτώχευσης της Επιχείρησης, την δια¬ 
δικασία της διάλυσης ακολουθεί η εκκαθάριση. 

Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. 

Ακροτελεύτια διάταξη -Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Αρτέμι¬ 
δος ύψους έξι (6.000.000) εκατομμυρίων δρχ. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Παλλήνη, 21 Σεπτεμβρίου 1999 

Με εντολή Γεν. Γραμματέας Περιφέρειας 
Ο Προϊστάμενος Διεύθυνσης 
Τοπικής Αυτοδιοίκησης &Διοίκησης 
ΑΘΑΝΑΣΙΟΣ ΤΑΓΑΡΗΣ 
-♦- 

Αριθ. 133117 (3) 

Σύσταση αμιγούς Δημοτικής Επιχείρησης στο Δήμο Μη- 
λεών Ν. Μαγνησίας με την επωνυμία «Δημοτικός Ορ¬ 
γανισμός Υγείας Πρόνοιας Κοινωνικών Θεμάτων» 
(ΔΟΥΚΘ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των αρθρ. 277-284,287,291 και 304 του 
Π.Δ 410/95 (Δημοτικός και Κοινοτικός Κώδικας) 

2. Τις διατάξεις του Ν.2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπ. Αυτ/ση κ.α διατάξεις) 

3. Την αριθ. 16006/29-8-97 απόφαση του Γεν. Γραμμ. 
Περιφέρειας Θεσσαλίας (εξουσιοδότησης Προϊσταμέ¬ 
νου Δ/νσης Τοπ. Αυτ/σης Μαγνησίας για υπογραφή εγ¬ 
γράφων) 

4. Την αριθ. 75/99 απόφαση του Δημοτικού Συμβουλίου 
Μηλεών, αποφασίζουμε: 

Άρθρο 1 

Τη σύσταση αμιγούς Δημοτικής Επιχείρησης Μηλεών 
με την επωνυμία "ΔΗΜΟΤΙΚΟΣ ΟΡΓΑΝΙΣΜΟΣ ΥΓΕΙΑΣ 
ΠΡΟΝΟΙΑΣ ΚΟΙΝΩΝΙΚΩΝ ΘΕΜΑΤΩΝ" (Δ.Ο.Υ.Κ.Θ.) η 
οποία θα διέπεται από τις διατάξεις των άρθρων 277 και 
επόμενα του Δ. Κ. Κ 

Αρθρο 2 
ΕΔΡΑ 

Έδρα του Δ.Ο.Υ.Κ.Θ θα είναι ο Δήμος Μηλεών 
Άρθρο 3 
ΣΚΟΠΟΣ 

Σκοπός της επιχείρησης είναι να αξιοποίηση κοινωνικά 
προγράμματα που έχουν σχέση με την Υγεία και να βοη¬ 
θήσει αδυνάτους Δημότες του Δήμου Μηλεών. 

Ειδικότεροι σκοποί της επιχείρησης είναι: 

1) Να προωθεί και να επεμβαίνει σε θέματα που έχουν 
σχέση με την Υγεία και τις συνθήκες διαβίωσης των Δη¬ 
μοτών. 

2) Να προστατεύει και να συμβάλει ώστε να διευκολύ¬ 
νεται η κοινωνική ένταξη των αδυνάτων ατόμων ή ομάδων 
καθώς και των ατόμων με ειδικές ανάγκες και στο μέτρο 
του δυνατού η οικονομική τους ένταξη. 

3) Να προσπαθεί σε συνεργασία με όλους τους φορείς 
για την Εξασφάλιση ενός ελάχιστου επιπέδου αξιοπρε¬ 
πούς διαβίωσης σε κάθε άτομο που κατοικεί στο Δήμο 
Μηλεών. 

4) Να επιδιώκει ώστε κάθε άτομο που κατοικεί στο Δήμο 
Μηλεών ανεξάρτητα των εσόδων του να έχει τη δυνατό¬ 
τητα να απολαμβάνει την περίθαλψη που είναι αναγκαία 
για την αποκατάσταση της Υγείας του. 

5) Να βοηθάει και να προβάλει μέσα από κοινά προ¬ 
γράμματα με άλλους φορείς την πρόληψη των ασθενών. 

6) Να αναλαμβάνει προγράμματα εκπαίδευσης και επι¬ 
μόρφωσης πάνω σε θέματα Υγείας προς όλες τις κοινω¬ 
νικές ομάδες, ανεξαρτήτου ηλικίας που κατοικούν στο 
Δήμο Μηλέων. 

7) Να παρέχει υπηρεσίες φύλαξης, κάλυψης, προστα¬ 
σίας, δημιουργικής απασχόλησης, ψυχαγωγίας, πληρο¬ 
φόρησης, εκπαίδευσης σε άτομα προσχολικής και τρίτης 
ηλικίας. 

8) Να προωθεί την συνεργασία με όλους τους φορείς 
που έχουν σχέση με θέματα κοινωνικής προστασίας, κά¬ 
λυψη προγραμματισμού καθώς και φορείς Υγείας. 

9) Να συμβάλλει στην μείωση των κοινωνικών Ανισοτή¬ 
των και παράλληλα στην δημιουργία ίσων ευκαιριών. 

10) Να διοργανώνει τακτικές ανταλλαγές απόψεων με 
αντίστοιχους Ελληνικούς φορείς με φορείς της Ευρωπαϊ¬ 
κής Ένωσης για θέματα ανάπτυξης και κοινωνικής προ¬ 
στασίας. Να καταρτίζει και να οργανώνει προγράμματα 
και να προωθεί χρηματοδότηση από Εθνικούς και κυρί¬ 
ους Κοινοτικούς Πόρους. 

11) Να διοργανώνει εκδηλώσεις προβολές, διαλέξεις, 
συνέδρια για σημαντικά κοινωνικά θέματα. 

12) Να συμμετέχει σε δίκτυα Ευρωπαϊκά που έχουν 
άμεση σχέση με κοινωνικά ζητήματα και ζητήματα Υγείας. 

13) Να αξιοποιεί την διεθνή εμπειρία σε ανάλογα θέμα¬ 
τα προς όφελος της τοπικής κοινωνίας. 

14) Να καταγράφει τα άτομα και τις ομάδες που χρειά¬ 
ζονται βοήθεια. 

15) Να καλλιεργεί και να διαδίδει την κοινωνική αλλη¬ 
λεγγύη. 

16) Να αναπτύσσει προγράμματα προαγωγής της ψυχι¬ 
κής Υγείας και αντιμετώπισης του προβλήματος των ναρ¬ 
κωτικών ουσιών στην περιοχή του Δήμου Μηλεών. 

Άρθρο 4 

ΔΙΑΡΚΕΙΑ-ΔΙΑΛΥΣΗ 

Η διάρκεια της επιχείρησης ορίζεται εικοσαετία και αρ¬ 
χίζει από την δημοσίευση της σχετικής πράξης στην Εφη¬ 
μερίδα της Κυβέρνησης. 

Η επιχείρηση μπορεί να διαλυθεί πριν τον ως άνω ορι¬ 
ζόμενο χρόνο και για τους εξής λόγους. 

• Αδυναμία εκπλήρωσης των σκοπών της 

• Πτώχευση της επιχείρησης 

• Με απόφαση του Δημοτικού Συμβουλίου Μηλεών που 
θα ληφθεί με απόλυτη πλειοψηφία. 

Άρθρο 5 
ΔΙΟΙΚΗΣΗ 

Ο Δ. Ο. Υ. Κ. Θ. διοικείται από επταμελές Διοικητικό Συμ¬ 
βούλιο που τα μέλη του ορίζονται μαζί με τους αναπλη¬ 
ρωτές τους από το δημοτικό συμβούλιο. 


Από τα μέλη αυτά δυο (2) τουλάχιστον θα είναι αιρετοί 
εκπρόσωποι εκ των οποίων το ένα προέρχεται από τη μει¬ 
οψηφία, ένας εκπρόσωπος κοινωνικού φορέα περιοχής. 
Τα υπόλοιπα μέλη είναι δημότες ή κάτοικοι του Δήμου 
που έχουν γνώσεις σχετικές με το αντικείμενο της Επιχεί- 
ρησης. 

Πρόεδρος του Δ. ΣτουΔ. Ο. Υ. Κ. Θ. θαορισθεί με από¬ 
φαση του δημοτικού συμβουλίου καθώς και ο Αντιπρόε¬ 
δρος. 

Η διάρκεια της θητείας των μελών του Δ. Σ. δεν μπορεί 
να υπερβεί της θητείας του Δημοτικού Συμβουλίου. 

Στα μέλη Δ. Σ, προστίθεται και εκπρόσωπος των εργα¬ 
ζομένων (χωρίς αλλαγή της συστατικής πράξης) όταν η 
επιχείρηση απασχολεί περισσότερους από είκοσι εργα¬ 
ζομένους. 

Άρθρο 6 

ΚΕΦΑΛΑΙΟ ΠΟΡΟ! 

* 

Ο Δήμος Μηλεών διαθέτει στην επιχείρηση το χρηματι¬ 
κό ποσό ύψους «8.000.000» δραχμών, ως αρχικό κεφά¬ 
λαιό της. 

Πόροι της Επιχείρησης είναι: 

• Εισπράξεις από συνδρομή προγραμμάτων της Ευρω¬ 
παϊκής Ένωσης. 

• Συνδρομές από Εθνικούς φορείς. 

• Συνδρομές χορηγών 

• Συνδρομές μελών 

• Έσοδα από τα τροφεία 

• Έσοδα από παροχές υπηρεσιών προς ηλικιωμένα 
άτομα. 

Άρθρο 7 
ΕΚΚΑΘΑΡΙΣΗ 

Την διάλυση της επιχείρησης ακολουθεί η εκκαθάριση, 
η οποία από την περίπτωση της πτώχευσης, γίνεται από 
τρεις εκκαθαριστές που ορίζονται από το Δ.Σ Μηλεών. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράπονται οι απαιτήσεις, ρευστοποιείται η περι¬ 
ουσία και πληρώνονται χρέη της Επιχείρησης. 

Το υπόλοιπο (κινητή και ακίνητη περιουσία) περιέχεται 
στο Δήμο Μηλεών. 

ΑΚΡΟΤΕΛΕΥΤΙΟ ΑΡΘΡΟ 
Άρθρο 8 

ΚΑΛΥΨΗ ΔΑΠΑΝΩΝ 

Με την απόφαση αυτή προκαλείται δαπάνη στον Δημο¬ 
τικό Προϋπολογισμό που ανέρχεται στο ποσό των 
«8.000.000» δραχμών και βαρύνει τον προϋπολογισμό οι¬ 
κονομικού έτους 1999 του Δήμου. 

Άρθρο 9 

ΤΕΛΙΚΗ ΔΙΑΤΑΞΗ 

Η συγκρότηση, λειτουργία και οι αρμοδιότητες των ορ¬ 
γάνων διοίκησης, η οργάνωση, η λειτουργία, η διαχείριση 
και η εποπτεία της Επιχείρησης διέπονται από σχετικές 
διατάξεις του Π.Δ. 410/1995 και την υπ αριθ. 25027/9-4-84 
απόφαση του Υπουργού Εσωτερικών που δημοσιεύθηκε 
στο 244/19-4-84 τεύχος 3 της Εφημερίδας της Κυβέρνη¬ 
σης. 

Με την παρούσα εξουσιοδοτείται ο Δήμαρχος Μηλεών 
για την υπογραφή του Καταστατικού σύστασης της Επι¬ 
χείρησης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος 8 Σεπτεμβρίου 1999 

Με εντολή Γεν. Γραμμ. Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 
-♦- 

Αριθ. 10575 (4) 

Σύσταση ίδιου Νομικού Προσώπου με την επωνυμία «ΠΑΙ¬ 
ΔΙΚΟΣ ΣΤΑΘΜΟΣ ΔΑ ΦΗΚΗΣ - ΔΗΜΟΥ ΠΙΑΛΕΙΩΝ» 
Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97 (ΦΕΚ 107 Α') Διοίκηση, 
Οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτ/ση και άλλες διατάξεις. 

2. Τις διατάξεις του άρθρου 26 του Δ.Κ.Κ. Π.Δ. 410/95 
(ΦΕΚ 231 Α') όπως αυτές τροποποιήθηκαν με τις διατά¬ 
ξεις του άρθρου 9 παρ. 6,7 και 8 του Ν. 2503/97. 

3. Τις διατάξεις της παρ. 16 του άρθρου 9 του Ν. 
2623/98 (ΦΕΚ 139 Α') Ανασύ νταξη των εκλογικών καταλό¬ 
γων, οργάνωση και άσκηση του εκλογικού δικαιώματος 
των ετεροδημοτών εκσυγχρονισμός της εκλογικής διαδι¬ 
κασίας και άλλες διατάξεις. 

4. Τις διατάξεις του άρθρου 203 του Δημοτικού Κοινοτι¬ 
κού Κώδικα (Π.Δ. 410/95) που προβλέπουν τη σύσταση 
Νομικών Προσώπων. 

δ.Τηναριθμ. Γ2β/1365/25.6.99 απόφαση του Υπουργού 
Υγείας Πρόνοιας η οποία δημοσιεύθηκε στο (ΦΕΚ 
1400/Β799) περί μεταβίβασης του Κρατικού Παιδικού 
Σταθμού Φήκης στο Δήμο Πιαλείων. 

6. Τις διατάξεις του άρθρου 29Α του Ν .1558/85 (ΦΕΚ 
137Α) το οποίο προστέθηκε με το άρθρο 27 του Ν. 
2081/92 (ΦΕΚ 154 Α') «Κυβέρνηση και Κυβερνητικά Όρ¬ 
γανα» όπως αυτό τροποποιήθηκε με το άρθρο 1 του Ν 
2469/97 (ΦΕΚ38Α). 

7. Την αριθμ. 130/99 απόφαση του Δημοτικού Συμβου¬ 
λίου Πιαλείων περί σύστασης ίδιου Νομικού Προσώπου 
με την επωνυμία «ΠΑΙΔΙΚΟΣ ΣΤΑΘΜΟΣ Δ.Δ. ΦΗΚΗΣ - ΔΗ¬ 
ΜΟΥ ΠΙΑΛΕΙΩΝ», αποφασίζουμε: 

1. Συνιστάται ίδιο Νομικό Πρόσωπο με την επωνυμία 
«ΠΑΙΔΙΚΟΣ ΣΤΑΘΜΟΣ Δ.Δ. ΦΗΚΗΣ ΔΗΜΟΥ ΠΙΑΛΕΙΩΝ» 
στο Δήμο Πιαλείων. 

2. Σκοπός του Νομικού Προσώπου είναι: 

α) η καθημερινή, φύλαξη, προστασία, φροντίδα, δια¬ 
τροφή, διαπαιδαγώγηση και ψυχαγωγία νηπίων και βρε¬ 
φών εργαζομένων γονέων. 

β) η πολύπλευρη νοητική, συναισθηματική, κοινωνική 
και ψυχοσωματική ανάπτυξη των παιδιών. 

γ) η προπαρασκευή τους για την φυσική μετάβαση από 
την οικογενειακή ζωή στο σχολικό περιβάλλον. 

3. Πόροι του Νομικού Προσώπου είναι: 

α) η ετήσια υποχρεωτική επιχορήγηση από το Κράτος, 
Δ/νση Τοπ. Αυτ/σης και Δ/νσης μέσω Ν.Α., σύμφωνα με τις 
διατάξεις του άρθρου 9 παρ. 8 του Ν. 2503/97. 


β) οι κάθε είδους εισφορές, δωρεές, κληρονομιές, κλη¬ 
ροδοσίες, συνδρομές πολιτών, οργανισμών, σωματείων 
κ.λπ. 

γ) οι εισπράξεις από το αντίτιμο των πραγμάτων ή υπη¬ 
ρεσιών που παρέχει το Νομικό Πρόσωπο. 

δ) οι πρόσοδοι από την περιουσία του 

4. Περιουσία του Νομικού Προσώπου είναι: 

α) η κινητή και ακίνητη περιουσία την οποία χρησιμο¬ 
ποιούσε ο Κρατικός Σταθμός και μεταβιβάζεται στο νέο 
Δημοτικό Νομικό Πρόσωπο σύμφωνα με τις διατάξεις του 
άρθρου 26 παρ. 4 του Δ.Κ.Κ. (Π.Δ. 410/95). 

β) κάθε χώρος ή κτίριο που θα παραχωρηθεί σ’ αυτό. 

5. Διοίκηση του Νομικού Προσώπου. 

Το Νομικό Πρόσωπο διοικείται από Διοικητικό Συμβού¬ 
λιο το οποίο ορίζεται με απόφαση του Δημοτικού Συμ¬ 
βουλίου. 

6. Στο Νομικό Πρόσωπο που συνιστάται θα εντάσσεται 
και κάθε νέος Σταθμός, ο οποίος είτε θα δημιουργείται 
από το Δήμο με πράξη του είτε θα περιέρχεται σ’ αυτόν με 
Νόμο. 

7. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο και όταν αυ¬ 
τός κωλύεται ή απουσιάζει από τον Αντιπρόεδρο. 

8. Το Νομικό Πρόσωπο θα χρησιμοποιεί χωριστή σφρα¬ 
γίδα που κυκλικά θα φέρει χαραγμένη την επωνυμία «ΠΑΙ¬ 
ΔΙΚΟΣ ΣΤΑΘΜΟΣ Δ.Δ. ΦΗΚΗΣ ΔΗΜΟΥ ΠΙΑΛΕΙΩΝ» και 
εσωτερικά παράσταση μητέρας που κρατάει από το χέρι 
κοριτσάκι. 

9. Από τις διατάξεις αυτής της απόφασης προκαλείται 
δαπάνη σε βάρος του Νομικού Προσώπου το ύψος της 
οποίας δεν μπορεί να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ί μίκαλα, 9 Σεπτεμβρίου 1999 

Με εντολή Γεν. Γραμματέα Περιφέρειας 
Ο Διευθυντής κ.α.α. 

Β. ΤΣΑΤΣΑΓΙΑΣ 
.. -4 - 

Αριθ. 10883 (5) 

Κατάργηση Πολιτιστικού Οργανισμού Κοινότητας Κα- 
στανέας Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις του Ν 2539/97. 

3. Τις διατάξεις της παρ. 7 του άρθρου 203 του Δημοτι¬ 
κού Κοινοτικού Κώδικα. 

4. Την αριθμ. 81/99 απόφαση του Δημοτικού Συμβουλί¬ 
ου Καστανιάς περί καταργήσεως του Νομικού Προσώ¬ 
που με την επωνυμία «Πολιτιστικός Οργανισμός Κοινότη¬ 
τας Καστανέας» του Δημοτικού Διαμερίσματος Καστανέ- 
ας. 

5. Την αριθμ. 14036/10.3.98 απόφαση του Δ/ντή Τοπ. 
Αυτ/σης και Δ/νσης με την οποία συστήθηκε Νομικό Πρό¬ 
σωπο με την επωνυμία «Πολιτιστικός Οργανισμός Κοινό¬ 
τητας Καστανέας». 

6. Την αριθμ. 2167/29.8.97 απόφαση του Γενικού Γραμ¬ 
ματέα Περιφέρειας Θεσσαλίας περί μεταβίβασης αρμο¬ 
διοτήτων στο Δ/ντή Τοπ. Αυτ/σης και Δ/νσης. 

7. Τις διατάξεις του άρθρου 27 του Ν. 2081/92 και της 
εγκυκλίου 570 / 7 .10.92 της Γραμματείας του Υπουργικού 
Συμβουλίου, αποφασίζουμε: 

Καταργούμε το Νομικό Πρόσωπο με την επωνυμία «Πο¬ 
λιτιστικός Οργανισμός Κοινότητας Καστανέας» που συ- 
στήθηκε με την α ριθμ. 14036/10.3.98 απόφαση του Δ/ντή 
Τοπ. Αυτ/σης και Δ/σης του Δημοτικού Διαμερίσματος 
Καστανέας του Δήμου Καστανιάς. 

Από πς διατάξεις αυτής της απόφασης δεν προκαλείται 
δαπάνη σε βάρος του Νομικού Προσώπου ή του Δήμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 9 Σεπτεμβρίου 1999 

Με εντολή Γεν. Γραμματέα Περιφέρειας 
Ο Διευθυντής κ.α.α. 

Β. ΤΣΑΤΣΑΓΙΑΣ 
-♦- 

Αριθ. 10550 ( 6 ) 

Σύσταση ίδιου Νομικού Προσώπου στο Δήμο Καστανιάς 
Ν. Τρικάλων με την επωνυμία «ΠΟΛΙΤΙΣΤΙΚΟΣ ΟΡΓΑ¬ 
ΝΙΣΜΟΣ ΔΗΜΟΥ ΚΑΣΤΑΝΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις του Ν 2539/97. 

3. Τις διατάξεις του άρθρου 203 του Δημοτικού Κοινοτι¬ 
κού Κώδικα (Π.Δ. 410/95). 

4. Τηναριθμ. 21 67/29.8.97 απόφαση του Γενικού Γραμ¬ 
ματέα Περιφέρειας Θεσσαλίας περί μεταβίβασης αρμο¬ 
διοτήτων στο Δ/ντή Τοπ. Αυτ/σης και Δ/νσης. 

5. Την αριθμ. 81/99 απόφαση του Δημοτικού Συμβουλί¬ 
ου Καστανιάς. 

6. Τις διατάξεις του άρθρου 27 του Ν. 2081/92 και της 
εγκυκλίου 570/7.10.92 της Γραμματείας του Υπουργικού 
Συμβουλίου, αποφασίζουμε: 

1. Συνιστάται ίδιο Νομικό Πρόσωπο με την επωνυμία 
«ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ ΚΑΣΤΑΝΙΑΣ» στο 
Δήμο Καστανιάς του Νομού Τρικάλων. 

2. Σκοπός του Νομικού Προσώπου που συνιστάται εί¬ 
ναι: 

α) η ανάπτυξη πνευματικών και πολιτιστικών εκδηλώσε¬ 
ων και δραστηριοτήτων στην έδρα του Δήμου, στα δημο¬ 
τικά διαμερίσματα και στους συνοικισμούς. 

β) η δημιουργία λαογραφικών μουσείων, πνευματικών 
κέντρων, αναγνωστηρίων, δανειστικών βιβλιοθηκών, χώ¬ 
ρων για διαλέξεις και συζητήσεις θεάτρου και πινακοθή- 
κης. 

γ) η διοργάνωση θεατρικών παραστάσεων, κινηματο¬ 
γραφικών προβολών και άλλων καλλιτεχνικών εκδηλώσε- 
ων. 

δ) η εύρεση και διαφύλαξη λαογραφικού υλικού της πε¬ 
ριοχής, η δημιουργία τοπικού ιστορικού αρχείου (φωτο¬ 
γραφικό υλικό, καταγραφή στοιχείων κ.λπ.). 

ε) η έρευνα και η προώθηση με ανοιχτές συζητήσεις των 
προβλημάτων της καθημερινής ζωής των δημοτών καθώς 
και η ανάπτυπξη, προώθησης και προβολής της Τοπικής 
καλλιτεχνικής δημιουργίας, ιδανικών της Δημοκρατίας, 
της Ελευθερίας και της Κοινωνικής δικαιοσύνης. 


3. Το Νομικό αυτό πρόσωπο θα αποτελεί τον υπεύθυ¬ 
νο και αρμόδιο φορέα του Δήμου μας που θα αναλαμ¬ 
βάνει να υλοποιεί προγράμματα πολιτιστικής ανάπτυ¬ 
ξης, που εκπονούν οι αρμόδιοι Κρατικοί φορείς, να ορ¬ 
γανώνει και κατευθύνει τις μορφωτικές λαογραφικές 
και πολιτιστικές εκδηλώσεις σε ιστορικές, εθνικές και 
τοπικές επετείους και σε περίπτωση που θα αποφασίζε- 
ται από το Δημοτικό Συμβούλιο ή από τα αρμόδια όργα¬ 
να της Διοίκησης αυτού. 

Για την πραγμάτωση αυτών των σκοπών ο πολιτιστικός 
οργανισμός θα συνεργάζεται με άλλους παρεμφερείς 
φορείς (Σωματεία, Οργανώσεις κ.λπ) θα προσκαλεί προ¬ 
σωπικότητες του πνευματικού, επιστημονικού, καλλιτε¬ 
χνικού χώρου, μουσικοχορευτικά, θεατρικά και διάφορα 
άλλα συγκροτήματα. 

4. Πόροι του Νομικού Προσώπου είναι: 

α) οι επιχορηγήσεις του Δήμου και του Κράτους 
β) κάθε είδους εισφορές, δωρεές, κληρονομιές, κληρο¬ 
δοσίες, συνδρομές πολιτών, οργανισμών σωματείων 
κ.λπ. 

γ) οι εισπράξεις εισιτηρίων, το αντίτιμο προγραμμάτων 
και των υπηρεσιών που παρέχει γενικά το Νομικό Πρόσω¬ 
πο. 

δ) οι πρόσοδοι από την δική του περιουσία 

5. Περιουσία του Νομικού Προσώπου είναι: 

α) οι χώροι που θα παραχωρήσει ο Δήμος για τη δημι¬ 
ουργία και ανάπτυξη των εγκαταστάσεών του με απόφα¬ 
ση του Δημοτικού Συμβουλίοιυ. 

β) τα οικοδομήματα, οι μηχανικές εγκαταστάσεις και 
όλο το άλλο υλικό που θα χρησιμοποιείται για τις δρα¬ 
στηριότητες και τη λειτουργία του Νομικού Προσώ¬ 
που. 

γ) κάθε άλλος χώρος ή εγκατάσταση που θα παραχω- 
ρείται στον Πολιτιστικό Οργανισμό από το Δήμο, το Κρά¬ 
τος ή άλλο φορέα. 

6. Διοίκηση του Νομικού Προσώπου. 

Το Νομικό Πρόσωπο διοικείται από Διοικητικό Συμβού¬ 
λιο το οποίο ορίζεται με απόφαση του Δημοτικού Συμ¬ 
βουλίου. 

7. Το Νομικό Πρόσωπο θα χρησιμοποιεί σφραγίδα που 
κυκλικά θα φέρει χαραγμένες τις λέξεις «ΠΟΛΙΤΙΣΤΙΚΟΣ 
ΟΡΓΑΝΙΣΜΟΣ ΔΗΜΟΥ ΚΑΣΤΑΝΙΑΣ» Ν.Π.Δ.Δ. και εσωτε¬ 
ρικά γραμμική παράσταση του έλατου. 

8. Θα στεγάζεται σε χώρο που θα παραχωρήσει για χρή¬ 
ση ο Δήμος Καστανιάς με απόφαση του Δημοτικού Συμ¬ 
βουλίου. 

9. Το Διοικητικό Συμβούλιο με απόφασή του καταρτίζει 
ή τροποποιεί τον ΟΕΥ καθώς και τον κανονισμό λειτουρ¬ 
γίας και διαχειριστής που εγκρίνεται με απόφαση του Δη¬ 
μοτικού Συμβουλίου. 

10. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο αυτού ή το νό¬ 
μιμο αναπληρωτή του. 

Από τις διατάξεις αυτής της απόφασης προκαλείται δα¬ 
πάνη σε βάρος του Νομικού Προσώπου το ύψος της 
οποίας δεν μπορεί να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 9 Σεπτεμβρίου 1999 

Με εντολή Γ εν. Γ ραμματέα Περιφέρειας 
Ο Διευθυντής κ.α.α. 

Β. ΤΣΑΤΣΑΓΙΑΣ 

Αριθ. 9657 (7) 

Σύσταση Σχολικής Επιτροπής Γυμνασίου - Λυκείου στο 
Δημοτικό Διαμέρισμα ΑΡΦΑΡΩΝ του Δήμου ΑΡΦΑ¬ 
ΡΩΝ Νομού Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: α) των παρ. 6*15 του άρθρου 5 του Ν. 
1894/1990 (ΦΕΚ 110/Α/27.8.90) «Για την Ακαδημία Αθη¬ 
νών και άλλες εκπαιδευτικές διατάξεις» β) του άρθρου 
203 του δημοτικού και κοινοτικού κώδικα (Π.Δ. 410/95) και 
γ) του Ν. 2503/97. 

2. Την αριθμ. 62/99 απόφαση του Δημοτικού Συμβουλί¬ 
ου ΑΡΦΑΡΩΝ του Νομού Μεσσηνίας για σύσταση Σχολι¬ 
κής Επιτροπής. 

3. Την αριθ. 7092/97 απόφ. Γ.Γ.Π.Π. περί ανάθεσης και 
άσκησης αρμοδιοτήτων, αποφασίζουμε: 

1. Συνιστούμε στο Δημοτικό Διαμέρισμα του Δήμου ΑΡ¬ 
ΦΑΡΩΝ Νομού Μεσσηνίας ίδιο νομικό πρόσωπο με την 
επωνυμία «Σχολική Επιτροπή Γυμνασίου - Λυκείου». 

2. Σκοπός του νομικού αυτού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, καθαριότητας, θέρ¬ 
μανσης, φωτισμού, ύδρευσης, τηλεφώνου, αποχέτευ¬ 
σης, αγοράς αναλωσίμων υλικών κ.λπ. 
β) Η αμοιβή των καθαριστριών. 

γ) Η εκτέλεση έργων για επισκευή και συντήρηση των 
σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις, Πρω¬ 
τοβάθμιας και Δευτεροβάθμιας εκπαίδευσης για τον 
εφοδιασμό από τον Οργανισμό Σχολικών Κτιρίων των 
σχολείων με έπιπλα και εξοπλιστικά είδη και από το 
Υπουργείο Εθνικής Παιδείας και Θρησκευμάτων με βι¬ 
βλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

Το Νομικό Πρόσωπο διοικείται από 7μελές Δ.Σ. αποτε¬ 
λούμε από: 

α) Ένα (1) Δημ. Σύμβουλο ως Πρόεδρο 
β) Ένα Δημοτικό Σύμβουλο 

γ) Τους εκάστοτε Δ/ντές των Σχολείων Γυμνασίου και 
Λυκείου. 

δ) Τον εκάστοτε εκπρόσωπο του Συλλόγου Γονέων και 
Κηδεμόνων Γ υμνασίου και Λυκείου. 

δ) Τον εκάστοτε Πρόεδρο του 15μελούς Μαθητικού 
Συμβουλίου. 

Τα μέλη με στοιχεία α και β ορίζονται με απόφαση του 
Δημοτικού Συμβουλίου. 

4. Η θητεία του πρώτου Δ.Σ. του νομικού προσώπου λή¬ 
γει με τη λήξη της παρούσας Δημοτικής περιόδου. 

Η θητεία των μελών του Δ.Σ. ακολουθεί την Δημοτική 
περίοδο. 

Το Δ.Σ. εκλέγει τον αντιπρόεδρο και τον γραμματέα. 

5. Πόροι του νομικού προσώπου είναι: 

Α. Ετήσια επιχορήγηση του Δήμου 

2. Ετήσια επιχορήγηση του Κράτους 
Γ. Κάθε είδους εισφορές, δωρεές, κληρονομιές κληρο¬ 
δοσίες. 


Δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών και 

Ε. Πρόσοδοι από την περιουσία του. 

δ. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

7. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου το 
ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 31 Αυγούστου 1999 

Με εντολή Γεν. Γραμματέα Περιφέρειας 
Ο Διευθυντής 
I. ΚΥΒΕΛΟΣ 
-♦-- 

Αριθ. 11903 (8) 

Σύσταση - Συγκρότηση Κοινού Υπηρεσιακού Συμβουλίου 
υπαλλήλων Ν.Π.Δ.Δ. Νομού Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις: 

α. Της παρ. Ιγτου άρθρου 158, της παρ. 3 του άρθρου 
159, των παρ. 2,4 και 5 του άρθρου 160 της παρ. 2 του άρ¬ 
θρου 161, του άρθρου 162 και των παρ. 1, 2 και του άρ¬ 
θρου 163 του Υ.Κ. και των παρ. 9 και 17 του άρθρου δεύ¬ 
τερου του Ν. 2683/1999 (ΦΕΚ 19/Αγ 

β. Των άρθρων 36 παρ. 1 και 43 του Π.Δ. 410/1998 (ΦΕΚ 
191 /Α) και της παραγράφου Β4 του άρθρου 40 του Ν. 
1884/1990 (ΦΕΚ81/Α'). 

γ. Του άρθρου 27 του Ν. 2081/1992 (ΦΕΚ 154/Αή με το 
οποίο προστέθηκε άρθρο 29Α στο Ν. 1558/1985 (ΦΕΚ 
137/Αγ 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού των Νομικών Προσώπων Δημοσίου Δικαίου ούτε 
του κρατικού προϋπολογισμού γιατί με την παρούσα σύ¬ 
σταση δεν μεταβάλλεται ο αριθμός των μελών του υφι¬ 
σταμένου κατά την έναρξη ισχύος του Ν. 2683/1999 
Υπηρσιακού Συμβουλίου, αποφασίζουμε: 

1. Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό πλην των υπαλλήλων με 
βαθμό γενικού διευθυντή, των εξής Ν.Π.Δ.Δ. 

1. Επιμελητήριο Κέρκυρας 

2. Λιμενικό Ταμείο Κέρκυρας 

3. Εθνικό Αθλητικό Κέντρο Κέρκυρας 

4. Κ.Α.Φ Νομού Κέρκυρας 

5. Εθνικό Στάδιο Κέρκυρας 

6. Γυμναστήριο Κ.Γ.Σ. Κέρκυρας 

7. Εθνικό Στάδιο Λευκίμμης 

8. Δικηγορικό Σύλλογο Κέρκυρας 

9. Κέντρο παιδικής μέριμνας Κέρκυρας 

10. Α' Κ.Β.Σ. Κέρκυρας 

11. Β' Κ.Β.Σ. Κέρκυρας 

12. Γ Κ.Β.Σ. Κέρκυρας 

13. Κ.Β.Σ. Αγ. Ματθαίου 

14. Κ.Β.Σ. Καρουσάδων 

15. Κ.Β.Σ. Περιβολιού 

16. Κ.Β.Σ. Κορακιάνας 

17. Β' Κ.Β.Σ. Κέρκυρας 

18. Κ.Β.Σ. Παξών 

19. ΤΥΔΚ Κέρκυρας 

με έδρα το Επιμελήτηριο Κέρκυρας ως εξής: 
α. Τρεις (3) μονίμους υπαλλήλους με βαθμό Δ/ντή από 
αυτούς που υπηρετούν στις Υπηρεσίες της Περιφέρειας 
Ιόνιων Νησιών ή των Ν.Π.Δ.Δ. 

β. Δύο (2) αιρετούς εκπροσώπους των υπαλλήλων με 
βαθμό τουλάχιστον Α', με τους αναπληρωτές τους. 

2. Τα ανωτέρω υπό στοιχεία α' της παραγράφου 1 τα¬ 
κτικά μέλη του κοινού Υπηρεσιακού Συμβουλίου ορί¬ 
ζονται με απόφαση του Γενικού Γραμματέα Περιφέ¬ 
ρειας. 

3. Με την απόφαση του ορισμού των μελών των κοινών 
Υπηρεσιακών Συμβουλίων, ορίζεται ως πρόεδρος ένα 
από τα τακτικά μέλη του Υπηρεσιακού Συμβουλίου με 
αναπληρωτή του, επίσης ένα από τα τακτικά μέλη. Ανα¬ 
πληρωτές των δύο άλλων τακτικών μελών ορίζονται μόνι¬ 
μοι υπάλληλοι με βαθμό διευθυντή από αυτούς που υπά¬ 
γονται στην αρμοδιότητα του Γενικού Γραμματέα Περι¬ 
φέρειας Ιόνιων Νησιών. 

Κατά την πρώτη εφαρμογή τα ανωτέρω δύο αναπλη¬ 
ρωματικά μέλη ορίζονται σύμφωνα με την παρ. 9 του άρ¬ 
θρου δεύτερου του Ν. 2683/1999. Στην περίπτωση που 
προεδρεύει ο αναπληρωτής του. προέδρου θα συμμετέ¬ 
χει ως τακτικό μέλος ο αναπληρωτής του προεδρεύο- 
ντος. 

4. Εισηγητής ορίζεται με απόφαση του Δ.Σ. κάθε νομι¬ 
κού προσώπου ο προϊστάμενος της υπηρεσίας προσωπι¬ 
κού με αναπληρωτή τον προϊστάμενο της αμέσως υπο¬ 
κείμενης οργανικής μονάδας προσωπικού για τα θέματα 
του συγκεκριμένου νομικού προσώπου. 

5. Χρέη Γραμματέα στο Υπηρεσιακό Συμβούλιο εκτελεί 
υπάλληλος που ορίζεται με τον αναπληρωτή του, από τον 
Γενικό Γραμματέα Περιφέρειας. 

6. Η θητεία των μελών του Υπηρεσιακού Συμβουλίου εί¬ 
ναι διετής. Κατά την πρώτη εφαρμογή του νόμου αυτού η 
θητεία των μελών των Υπηρεσιακών Συμβουλίων λήγει 
στις 31.12.2000. 

7. Κατά την πρώτη συγκρότηση των πρωτοβάθμιων 
Υπηρεσιακών Συμβουλίων ως αιρετοί εκπρόσωποι των 
υπαλλήλων ορίζονται οι εκπρόσωποι που αναδείχθη- 
καν από τις εκλογές για να αποτελέσουν μέλη των από 
1.1.1999 υφιστάμενων κοινών Υπηρεσιακών Συμβου¬ 
λίων. Όταν το Υπηρεσιακό Συμβούλιο κρίνει θέματα 
προσωπικού με σχέση εργασίας, ιδιωτικού δικαίου αντί 
των δύο αιρετών εκπροσώπων των μονίμων υπαλλήλων 
μετέχουν δύο αιρετοί εκπρόσωποι του προσωπικού με 
σύμβαση εργασίας ιδιωτικού δικαίου αορίστου χρό¬ 
νου. 

8. Έως τη συγκρότηση και λειτουργία των νέων Υπηρε¬ 
σιακών Συμβουλίων εξακολουθούν να λειτουργούντα κα¬ 
τά την έναρξη ισχύος του Ν. 2683/1999 υφιστάμενα, με 
επιφύλαξη των διατάξεων της παρ. 15 του άρθρου δεύτε¬ 
ρου του ιδίου νόμου. 

9. Οι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο, πληντων αναφερομένων στην παρ. 15 
του άρθρου δεύτερου του Ν. 2683/1999, και οι οποίες δεν 
θα έχουν κριθεί απ’ αυτό, μέχρι τον ορισμό των μελών του 
νέου υπηρεσιακού συμβουλίου, κρίνονται από το Υπηρε¬ 
σιακό Συμβούλιο που συγκροτείται με την απόφαση αυτή 
χωρίς ν’ απαιτείται νέα παραπομπή των υποθέσεων αυ¬ 
τών. 


10. Η απόφαση αυτή να δημοσιευθεί στην Εφημερίδα 
της Κυβερνήσεως. 

Κέρκυρα, 8 Αυγούστου 1999 

Ο Γεν. Γραμματέας Περιφέρειας 
ΗΛΙΑΣ Λ. ΛΙΑΚΟΠΟΥΛΟΣ 
-Φ- 

Αριθ. 3477 (9) 

Τροποποίηση συστατικής πράξης του Νομικού Προσώ¬ 
που «ΚΟΙΝΟΤΙΚΗ ΒΙΒΛΙΟΘΗΚΗ ΓΕΡΑΚΑΡΙΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 

2. Το Β.Δ. 933/9.12.1961 με το οποίο εγκρίθηκε η σύ¬ 
σταση Νομ. Προσώπου στη Κοινότητα Γερακαριού με την 
επωνυμία «ΚΟΙΝΟΤΙΚΗ ΒΙΒΛΙΟΘΗΚΗ ΓΕΡΑΚΑΡΙΟΥ». 

3. Την 75076/13.12.1996 εγκύκλιο του Υπ. Εσ. Δ.Δ.Α. 

4. Την 137/1999 απόφαση του Δημοτικού Συμβούλιο 
Κρουσσών με την οποία τροποποιείται η συστατική πράξη 
του Ν.Π. ωςπροςτηνετήσιαεπιχορήγησητου ανωτέρω Ν.Π. 

5. Την 1308/13.1.1998 απόφαση του Γενικού Γραμμα¬ 
τέα Περιφέρειας Κεντρικής Μακεδονίας, αποφασίζουμε: 

Τροποποιούμε την συστατική πράξη του Ν.Π. με την 
επωνυμία «ΔΗΜΟΤΙΚΗ ΒΙΒΛΙΟΘΗΚΗ ΔΗΜΟΥ 
ΚΡΟΥΣΣΩΝ Δ.Δ. ΓΕΡΑΚΑΡΙΟΥ», ως προς την ετήσια επι¬ 
χορήγηση του Δήμου που γίνεται 50.000 δρχ. 

Με την εν λόγω τροποποίηση προκύπτει δαπάνη σε βά¬ 
ρος του προϋπολογισμού του Δήμου Κρουσσών ύψους 
50.000 δρχ. Η οποία έχει προβλεφθεί στον προϋπολογι¬ 
σμό έτους 1999 και στον κωδικό 212.3. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 10 Σεπτεμβρίου 1999 

Με εντολή Γεν. Γραμματέα Περιφέρειας 
Η Προϊσταμένη 
ΚΥΡΙΑΚΗ ΤΥΜΠΑΝΙΔΟΥ 
- Φ- 

Αριθ. οικ. 8842 (10) 

Μεταβίβαση της άδειας ίδρυσης και λειτουργίας της Μι¬ 
κτής ιδιωτικής κλινικής «ΘΕΟΜΗΤΩΡ». 

Ο ΝΟΜΑΡΧΗΣ ΚΟΖΑΝΗΣ 

Με την αριθ. 7804/7.9.99 απόφαση Νομάρχη Κοζάνης που 
εκδόθηκε σύμφωνα με τις διατάξεις του Ν. 3200/55 και των 
Β,Δ/των 451/62-521/63-196/97 και του Π.Δ/τος 247/1991 με¬ 
ταβιβάσθηκε η άδεια ίδρυσης και λειτουρογίας της Μικτής 
Ιδιωτικής Κλινικής «ΘΕΟΜΗΤΩΡ» του αποβιώσαντος ιατρού 
Κων/νου Τσαρίδη στους νόμιμους κληρονόμους του Γεωρ¬ 
γία Τσαρίδη - Ελευθέριο και Δέσποινα Τσαρίδη. 

Κοζάνη, 7 Σεπτεμβρίου 1999 

Ο Νομάρχης 
ΠΑΣΧΟΣI. ΜΗΤΛΙΑΣΚΑΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στο 1026/2.6.1999/τ.Β' στο οποίο δημοσιεύθηκε η 27/99 

απόφαση του Κ.Σ. Αλέας που αφορά στην κατάρτιση και 
ψήφιση του Ο.Ε.Υ. της Κοινότητας, διαγράφεται στο Κε¬ 
φάλαιο Δ και στο άρθρο 7 το εσφαλμένο: 

Θέσεις υπαλλήλων ειδικής περιορισμένης διαβάθμι- 
σης. 


(Β'ΜΕΡΟΣ Ν. 1188/81). 

Κλάδος Θέσεις 

ΔΕΙ Δ/κών μία(1) 

ΔΕ29 Οδηγών αυτοκινήτων μία (1) 

(Από την Περιφέρεια Πελοποννήσου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


